**Zapisnik**

**s 22. sjednice Školskog odbora Osnovne škole Jasenovac**

**održane 30. rujna 2015. s početkom u 14 sati**

Nazočni: Vera Mađerić, predsjednica Školskog odbora, Jelena Cicak, član, Ana-Marija Milović, član, Melanija Milović, član, Slavica Šepović, član, Branko Šepović, ravnatelj i Vladimir Houdek, tajnik škole-zapisničar

Nenazočni: Zoran Prpić, Irena Šimičić (opravdali izostanak)

Jednoglasno je prihvaćen zapisnik s 21. Sjednice.
Predsjednica je utvrdila da postoji kvorum i za današnju sjednicu predložila je dopunjeni ranije izvješen dnevni red.

Dnevni red:

1. Usvajanje školskog kurikuluma za šk. god. 2015./16.
2. Usvajanje Godišnjeg plana i programa za šk. god.2015./16.
3. Izvješće o realizaciji Godišnjeg plana i programa za 2014./15.
4. Polugodišnje financijsko izvješće za 2015. godinu
5. Usvajanje rebalansa financijskog plana za 2015. godinu i prijedloga financijskog plana za 2016.
6. Razno

Dnevni red za 22. sjednicu jednoglasno je prihvaćen

**Ad. 1.)** Ravnatelj B. Šepović informirao je nazočne da je školski kurikulum temeljni dokument škole u kome su sadržane sve aktivnosti tijekom školske godine. Prijedlog kurikuluma poslan je u materijalima za današnju sjednicu svim članovima ŠO, a bit će objavljen na web stranici škole. U izradi kurikuluma sudjelovali su i učitelji. Sve planirane aktivnosti u kurikulumu se uglavnom provode osim realizacije jednodnevnih izleta, škole u prirodi i maturalnog putovanja za koju je potrebna suglasnost najmanje 2/3 roditelja.

Pitanja nije bilo i školski kurikulum za 2015./16. jednoglasno je prihvaćen.

**Ad. 2.)** Prijedlog godišnjeg plana i programa za 2015./16. nazočni su također su dobili e-poštom. Ravnatelj je naglasio da se u prijedlogu GPP nalaze svi relevantni podaci koji su propisani i moraju se tijekom godine realizirati. Što se tiče stručne zastupljenosti nastave ove šk. god. samo je njemački jezik nestručno zastupljen.

Nakon kraće rasprave godišnji plan i program jednoglasno je usvojen.

**Ad. 3.)** Ravnatelj B. Šepović podnio je izvješće o realizaciji godišnjeg plana i programa za 2014./15 školsku godinu. Prehranu u školi za učenike slabijih materijalnih mogućnosti donirali su između ostalih Portal dobrote, ljudi dobre volje i učenici 3. razreda 15. gimnazije.

Melanija Milović predlaže da ih se pozove na Dan škole. Ravnatelj je rekao da su poslane zahvalnice svim ljudima čije podatke imamo. Neki učenici dobili su i pakete od svojih donatora.

Nastava je bila stručno zastupljena u svim predmetima. Obavljeno je redovito cijepljenje svih učenika. Ostvarena je suradnja škole s Općinom, Udrugom umirovljenika, učenici škole su nastupali u svim organiziranim programima van škole i u školi. Godišnji plan i program je ostvaren u velikoj mjeri. Uspjeh učenika na kraju školske godine mogao bi biti i bolji. Izvješće o realizaciji godišnjeg plana i programa jednoglasno je prihvaćeno.

**AD. 4.)** Računovotkinja Ana-Marija Milović izvijestila je nazočne da je polugodišnje financijsko izvješće poslano na vrijeme, do 10. srpnja 2015. , a povratna informacija je pozitivna. Kako su nazočni već ranije dobili pisano financijsko izvješće otvorena je rasprava . Pitanja nije bilo i polugodišnje financijsko izvješće jednoglasno je prihvaćeno.

**Ad. 5.)** Prihvaćene su smjernice za smanjenje troškova i prijevoz je smanjen za 23.000 kuna.

Rebalansom štedimo na gorivu 50.000 kuna. Problem je i dalje prevelika potrošnja vode, a usluge dimnjačara su godišnje 15.000 kuna. Računovotkinja je primijetila da matična škola i PŠ Puska plaćaju isti iznos odvoza smeća te predlaže da se pošalje zamolba lokalnoj zajednici za umanjenje računa za područnu školu. O danom prijedlogu raspravljat će se na slijedećoj sjednici ŠO kada bude nazočan gospodin Zoran Prpić, predstavnik lokalne zajednice. Rebalans financijskog plana za 2015. jednoglasno je prihvaćen.

Financijskim planom za 2016. iz pisanog materijala vidljivi su iznosi za pojedine stavke. Za potrošnju vode dolaze preveliki računi. Traženo je da se promijeni sat.

Čazmatrans je dobio koncesiju prijevoza učenika putnika za cijelu županiju. Troškovi prijevoza su smanjeni. Planirana su sredstva za službena putovanja, stručno usavršavanje.

Nazočni predlažu da se informatička učionica za učenike opremi sredstvima lokalne samouprave kupnjom kompjutera ili drugim pomagalima u nastavi.

Pitanja i prijedloga više nije bilo i prijedlog financijskog plana za 2016. jednoglasno je prihvaćen.

**Ad. 6.)** Dana je suglasnost ravnatelju za zapošljavanje Aleksandre Gaić na radno mjesto učitelja engleskog jezika do okončanja natječajnog postupka, jer je ranije odabrana Marina Vukšić dobila posao na drugoj školi.

Slavica Šepović kaže da je na Vijeću roditelja traženo da se označi pješački prijelaz u Jasenovcu kod šumarije zbog sigurnosti učenika. Roditelji razmišljaju da čak ne bi puštali djecu u školu. Ravnatelj odgovara da škola na to nema utjecaja. Roditelji se žale i na prijevoz nakon završetka nastave. Učenici nižih razreda moraju duže čekati.

Jelena Cicak se ne slaže s tim da učenici odlaze ranije s 5. sata Ravnatelj odgovara da će se prijevoz uskoro ustaliti i pronaći će se rješenje.

Melanija Milović predlaže da se prijevoz uskladi prema nastavi.

Pitanja i prijedloga nije više bilo.

Sjednica je završila u 15,10 sasti.

Zapisničar: Predsjednica Školskog odbora:

Vladimir Houdek Vera Mađerić